משה אלחרר

הרב משה אלחרר (נולד בב' באב ה'תשכ"ד, 11 ביולי 1964) הוא רבה של המועצה המקומית שלומי, ראש בית המדרש שערי עוזיאל, מחבר ספרים, מעורכי כתבי הרב בן-ציון מאיר חי עוזיאל וחוקר מנהגי יהדות מרוקו. מתלמידיו הבולטים של הרב שלום משאש. בעבר היה רבם של המושבים כלנית, טפחות, וכפר חנניה.

== ביוגרפיה ==
נולד במרוקו ועלה ארצה בגיל 5. למד בישיבה התיכונית כפר גנים, ולאחר מכן בישיבת קדומים במשך שש שנים. אחר כך למד שנתיים בישיבת מרכז הרב ומשם עבר לשנתיים נוספות לישיבת צוף דבש בעיר העתיקה שם למד אצל רבותיו, הרב שלום משאש והרב אליהו אברז'ל. במהלך שנים אלו סיים את מבחני הרבנות וקיבל סמיכה לרבנות מהרב שלום משאש, מהרב מרדכי אליהו, מהרב אברהם אלקנה כהנא שפירא ומהרב עובדיה יוסף.

בשנים ה'תש"ן-ה'תשנ"ה שימש כרב של היישובים והמושבים כלנית, טפחות וכפר חנניה.

לאחר מכן עבר לצפת ושימש כרב צבאי בגזרת לבנון בדרגת סרן.

בשנת ה'תשנ"ח התמנה לרבה של המועצה המקומית שלומי ומאז מכהן בתפקיד. קודמיו בתפקיד היו הרב מסעוד חזן, הרב מסעוד ריוח, הרב שלמה משה עמאר, הרב שלום חזן והרב שמואל אליהו שנתמנה לרבה של העיר צפת מספר שנים קודם לכן.

במשך כחמש עשרה שנים למד אצל רבו הרב שלום משאש והיה מקורב אליו מאוד עד לפטירתו בשנת ה'תשס"ג. נחשב לאחד מהרבנים הממשיכים את דרכו כיום. היה מקורב מאוד גם לרב דוד שלוש.

בנוסף ממשיך את שיטתו ודרכו ההלכתית של הרב בן-ציון מאיר חי עוזיאל, במסגרת זו ייסד ועומד בראש בית המדרש שערי עוזיאל וחוקר את כתביו והגותו.

מכהן כחבר הוועד להוצאת כתבי הרב עוזיאל והיה שותף בעשור האחרון להוצאת הספרים משפטי עוזיאל, מכמני עוזיאל והשופט והמשפט בהוצאה מחודשת עם תיקונים ותוספות.

== חיים אישיים ==
מתגורר בשלומי ונשוי למילת. לזוג חמישה ילדים.

== חיבוריו ==
*לכבודה של תורה. כתבי יד, מכתבים מקוריים ודברים בשם אומרם הנוגעים לכבודה של תורה. הספר הוא לכבודו של הרב קוק ובו משיב על דעת המערערים עליו. ירושלים, תשמ"ח, 125 עמ'. הספר קיבל את הסכמותיהם של הרב זלמן נחמיה גולדברג, הרב שאול ישראלי, הרב שאר ישוב הכהן, הרב עוזי קלכהיים והרב משה צוריאל.
*שירת הגאולה. לבירור יחסם של חכמי המזרח והמערב לארץ ישראל, למדינת ישראל ויום העצמאות. בהוצאת "כתר מלכות" למחקר והוצאה של כתבי חכמי ספרד. ה'תש"ן.
*שישה בטלית - מתולדות התנא הקדוש רבי יהודה בר אלעאי. ירושלים, ה'תשנ"ט 312 עמ'.
*ענק התורה, אוהב ציון - תולדות חייו של הרב כלפון משה הכהן. "מעלה - המרכז לציונות דתית", ירושלים ה'תשנ"ז.

== דרכו ==
הרב אלחרר הוא מחוקרי יהדות מרוקו ומנהגיה, כתב מספר ספרים ועשרות מאמרים על מקור המנהגים ושורשם והחילוקים שנתגלעו במהלך השנים. במסגרת עבודתו בולט החקר שלו אודות שיעור כזית, מנהגי חגים ביהדות מרוקו ודעת רבני מרוקו בדורות האחרונים ויחסם לציונות ולהקמת המדינה בראייה הלכתית. בשנת 2019 פרסם פסק הלכה לפיו אסור לאכול בכלל עלי גפן, משום שהם נגועים בחרקים.

== קישורים חיצוניים ==
* 

* [http://www.meirtv.co.il/site/rabbis.asp?rabbi=4159 שיעור על הרב כלפון משה הכהן], אתר ערוץ מאיר.
* [http://www.93fm.co.il/radio/166802/ רב היישוב שלומי ל'קול חי': "אנחנו שומעים ורואים את הקולות], אתר קול חי.
* [http://moreshet-morocco.com/?p=41892 העלאת עצמות ההורים ממרוקו לארץ ישראל-הרב משה אלחרר], אתר מורשת יהדות מרוקו.
* [http://www.bhol.co.il/forums/topic.asp?topic_id=212586&forum_id=771 מי חיבר את ה'תפילה לשלום המדינה'?האם הרב עוזיאל?], מאמר בעיתון הצופה.
* [https://www.youtube.com/watch?v=h-muwjmyIck&spfreload=10 הרב אלחרר מדבר בסרט של משרד החינוך 'הרואה למרחוק - הרב בן-ציון מאיר חי עוזיאל']
;מאמרי הרב שנתפרסמו בערוץ 7"
* [https://www.inn.co.il/News/News.aspx/202819 רבה של שלומי: "אין לנתח גופות באופן אוטומטי"], אתר ערוץ 7.
* [https://www.inn.co.il/News/News.aspx/362621 חמישים ואחת (51) שנה לפטירתו של הרב אבורביע], שיעור ואזכרה לזכרו מאת הרב משה אלחרר, אתר ערוץ 7.
* [https://www.inn.co.il/News/News.aspx/341155 מדוע חודשה פעילות הכנסייה בשלומי? ריאיון עם הרב משה אלחרר], אתר ערוץ 7.
* [https://www.inn.co.il/News/News.aspx/357268 הרבנים שלוש והלוי התירו עלייה להר? הרב משה אלחרר], אתר ערוץ 7.
* [https://www.inn.co.il/News/News.aspx/363924 הקשר המיוחד בין מרכז הרב לחכמי ספרד], אתר ערוץ 7.
* [https://www.inn.co.il/News/News.aspx/363219 הכרת הטוב: סיפור ההצלה של הרב משאש. הרב משה אלחרר], אתר ערוץ 7. [https://www.hidabroot.org/article/229951 הסיפור הובא גם באתר הידברות] ו[http://actualic.co.il/נחשף-סיפור-ההצלה-של-הרב-משאש/ באקטואליק].
* [https://www.inn.co.il/News/News.aspx/374023 רב היישוב שלומי בפסק נדיר], באתר ערוץ 7
* [https://www.inn.co.il/News/News.aspx/388301 רבה של שלומי: תושבי הצפון שמעו וראו], באתר ערוץ 7
* [https://www.inn.co.il/News/News.aspx/401375 מה חשבו חכמי ספרד על חג העצמאות ויום הזיכרון?], באתר ערוץ 7
* [https://www.inn.co.il/tags/%D7%94%D7%A8%D7%91_%D7%9E%D7%A9%D7%94_%D7%90%D7%9C%D7%97%D7%A8%D7%A8 כתבות וראיונות - הרב משה אלחרר], באתר ערוץ 7

== הערות שוליים ==

קטגוריה:ישראלים ילידי מרוקו
קטגוריה:עולים בשנות ה-1960
קטגוריה:רבני הציונות הדתית בישראל
קטגוריה:רבנים מרוקאים ישראלים
קטגוריה:רבנים ספרדיים ישראלים
קטגוריה:מחברי ספרי הלכה
קטגוריה:מהדירי ספרות תורנית
קטגוריה:בוגרי ישיבת מרכז הרב
קטגוריה:בוגרי ישיבת קדומים
קטגוריה:רבני מושבים
קטגוריה:רבנים אורתודוקסים
קטגוריה:רבנים צבאיים ישראלים
קטגוריה:מחברי ספרי עיון ישראלים
קטגוריה:שלומי: רבנים
קטגוריה:רבני יישובים
קטגוריה:מועצה אזורית מרום הגליל: אישים
קטגוריה:רבני מועצות מקומיות
קטגוריה:ישראלים שנולדו ב-1964